./data/phi0474/phi072/phi0474.phi072.perseus-lat1.xml
M. Tullius Cicero
Omnia enim genera animalium complexu non tenebit; teneat autem oportebit, ut ex eodem ne quid absit  Quae a me ipso effecta si sint, deorum vitam possint adaequare  Ut igitur mortali condicione generentur, vos suscipite, ut illa gignatis imiteminique vim meam, qua me in vestro ortu usum esse meministis  In quibus qui tales creabuntur, ut deorum inmortalium quasi gentiles esse debeant, divini generis appellentur teneantque omnium animantium principatum vobisque iure et lege volentes pareant; quorum vobis initium satusque tradetur a me, vos autem ad id, quod erit inmortale, partem attexitote mortalem  Ita orientur animantes, quos et vivos alatis et consumptos sinu recipiatis ”